open-index/open-wikipedia-markdown huggingface dataset:
Ընդհանրացված ֆունկցիա

**Ընդհանրացված ֆունկցիա**, ֆունկցիայի դասական գաղափարն ընդհանրացնող մաթեմատիկական հասկացություն, որի հիմքում ընկած է այն փաստը, որ ամեն մի x \in \R^n կետի շրջակայքում ըստ Լեբեգի ինտեգրելի f(x) ֆունկցիան՝ f \in L_{1, \text{loc}}, որոշվում է (համարյա ամենուրեք), եթե հայտնի են \int f \varphi \, dx ինտեգրալների արժեքները «փորձնական» \{\varphi\} ֆունկցիաների որոշակի \mathcal{D}=\{\varphi\} բազմության վրա։  

Ընդհանրացված ֆունկցիաների տեսությունն առավել բեղմնավոր է ստացվում, երբ \mathcal{D}-ն այն անվերջ դիֆերենցելի ֆունկցիաների բազմությունն է, որոնցից յուրաքանչյուրը որոշակի R_\varphi շառավղով գնդից դուրս հավասար է զրոյի, իսկ\varphi_n\xrightarrow[n\to\infty]{} \varphi \qquad (\varphi_n, \varphi \in D)զուգամիտությունը նշանակում է, որ  

* բոլոր  \varphi_n-երը հավասար են զրոյի միևնույն R շառավղով գնդից դուրս, և
* բոլոր \frac{\partial^k \varphi_n}{\partial x_1^{\alpha_1} \partial x_2^{\alpha_2} \dots \partial x_n^{\alpha_n}}=D^\alpha \varphi_n \qquad \left(\alpha = (\alpha_1, \dots, \alpha_n), \; k = \alpha_1+\dots+\alpha_n\right) ածանցյալները հավասարաչափ զուգամիտում են։ 

Այդ դեպքում \mathcal{D}-ն տոպոլոգիական վեկտորական (գծային) տարածություն է (հաշվելի-նորմավորված), և հետևաբար կարելի է դիտարկել նրա համալուծ տարածությունը, այսինքն՝ f:\mathcal{D}\rightarrow \R^1 գծային (անընդհատ) ֆունկցիոնալների տարածությունը։ Յուրաքանչյուր այդպիսի f(\varphi) ֆունկցիոնալ կոչվում է ընդհանրացված ֆունկցիա։ Ընդ որում, f(\varphi)-ի փոխարեն ընդունված է գրել նաև (f,\varphi) կամ \langle f, \varphi \rangle: 

Այսպիսով, ընդհանրացված ֆունկցիան որոշված է \mathcal{D} փորձնական ֆունկցիաների դասում և ընդունում է իրական արժեքներ, իսկ f \in L_{1, \text{loc}} դասական ֆունկցիաները \mathcal{D}'-ի մեջ են ընդգրկված (ներդրված) այն իմաստով, որ համապատասխան (f,\varphi) ընդհանրացված ֆունկցիան կարելի է սահմանել (f,\varphi)=\int f \varphi \, dxբանաձևով, քանի որ աջ մասը պատկանում է \mathcal{D}'-ին։ 

\mathcal{D}'-ը շատ լայն դաս է։ Մասնավորապես այդ դասին է պատկանում ֆիզիկայում հայտնի \delta(x-x_0) Դիրակի ֆունկցիան, այսինքն՝ (\delta(x-x_0),\varphi)=\varphi(x_0) ֆունկցիոնալը։ f \in \mathcal{D}' ընդհանրացված ֆունկցիայի համար D^\alpha f-ը սահմանվում է որպես (D^\alpha f, \varphi)=(f,(-1)^ D^\alpha \varphi) ֆունկցիոնալ, ուստի ընդհանրացված ֆունկցիաներն ունեն բոլոր կարգի ածանցյալներ։ 

Ընդհանրացված ֆունկցիայի այս գաղափարը մտցրել է Ս. Լ. Սոբոլևը, իսկ նրա հետագա զարգացումը և կիրառությունները կապված են առաջին հերթին Լ. Շվարցի անվան հետ։ Ընդհանրացված ֆունկցիաներն այժմ լայն կիրառություն են գտել մաթեմատիկայում և ֆիզիկայում՝ մասնավորապես քվանտային տեսության մեջ։

Կատեգորիա:Մաթեմատիկական ֆիզիկա
Կատեգորիա:Ֆունկցիոնալ անալիզ
Նոր նորմա

**«Նոր նորմա»** (), ամերիկյան կատակերգական հեռուստասերիալ, որի ստեղծեղներն են Ռայան Մերֆին և Էլիսոն Ադլերը, այն հեռարձակվել է NBC հեռուստաալիքով 2012 թվականի սեպտեմբերի 10-ից մինչև 2013 թվականի ապրիլի 2-ը։

## Սյուժե
Հեռուստասերիալը պատմում է գեյ զույգի մասին, որը երազում է երեխա ունենալու մասին և մի աղջկա, որը նրանց համար դառնում է փոխնակ մայր։

## Դերասանական կազմ
* Էնդրյու Ռենելս՝ Բրայան Քոլինզ, հեռուստապրոդյուսեր, Դեյվիդի զույգը
* Ջասթին Բարթա՝ Դեյվիդ Սոյեր, գինեկոլոգ, Բրայանի զույգը
* Ջորջիա Քինգ՝ Գոլդի Քլեմոնս, Բրայանի և Դեյվիդի երեխայի փոխնակ մայրը
* Էլեն Բարքին՝ Ջեյն Ֆորեսթ, Գոլդիի տատիկը
* Բեբե Վուդ՝ Շենայա Քլեմոնս, Գոլդիի և Քլեյի դուստրը
* Ջեյսոն Բլեր՝ Քլեյ Քլեմոնս, Շենայայի հայրը
* Նենե Լիքս՝ Ռոքի Ռոուդս, Բրայանի օգնականը

## Էպիզոդներ


## Նշումներ


## Ծանոթագրություններ

## Արտաքին հղումներ

* Պաշտոնական կայք

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:2012 հեռուստասերիալներ
Կատեգորիա:20th Century Fox ֆիլմեր
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:ԼԳԲՏ ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ռոմանտիկ կատակերգական հեռուստասերիալներ
Ընդհանրացում

thumb|200px|Երբ միտքն ընդհանրացնում է, այն քաղում է հասկացության էությունը՝ հիմնվելով բազմաթիվ տարբեր օբյեկտների նմանությունների վերլուծության վրա
**Ընդհանրացում**, դասական ձևական տրամաբանության մեջ՝
# հասկացության կազմավորմանը մասնակցող մտավոր գործողություն, երբ առարկաները վերցվում են ըստ միատեսակ (նույնական) հատկանիշների, որոնք կազմում են հասկացության բովանդակությունը։ 
# Հասկացության ընդհանրացում՝ նրա բովանդակությունից տեսակային հատկանիշը բացառելու տրամաբանական գործողությունը, որի միջոցով ստացվում է ավելի լայն ծավալի (սեռային) նոր հասկացություն։ 
# Ինդուկտիվ ընդհանրացում՝ առանձին փաստերին վերաբերող նախադրյալներից ինդուկտիվ եղանակով ընդհանրական եզրակացության բխեցումը։

Իմացաբանական և մեթոդաբանական առումով ընդհանրացումը ներկայանում է որպես 
* (ա) Էմպիրիկ օրինաչափության ձևակերպում, որն ի մի է բերում փորձնական տվյալների համախմբությունը, 
* (բ) որևէ գաղափարի կամ սկզբունքի առաջադրում, որը միասնական բացատրություն է տալիս փորձից հայտնի երևույթներին,
* (գ) տեսության հասկացություններն ու սկզբունքները վերացարկման ավելի բարձր աստիճանի հասցնելը՝ տեսության ընդհանրացում, որը հնարավորություն է տալիս այն մեկնաբանելու առարկայական նոր բնագավառներում։ 

Կատեգորիա:Վերացարկում
Կատեգորիա:Տրամաբանություն
Կատեգորիա:Արհեստական նեյրոնային ցանցեր
Ընտիր (կոնյակ)

**Ընտիր** տեսակավոր կոնյակ։ Մշակվում է 1936-ից, Երևանի կոնյակի գործարանում։

## Նկարագիր
Թնդությունը 42 ծավ. % է, շաքարայնությունը՝ 1,2%: Ունի վանիլի երանգ, ոսկեգույն է՝ փայլով։ Հնացման ընդհանուր ժամկետը 6 տարի։ Համամիութենական և միջազգային մրցույթներում «Ընտիր»-ին շնորհվել է 3 ոսկե մեդալ։ 

Կատեգորիա:Կոնյակ
Ընտրունիներ

**Ընտրունիներ**, *Ընտրունիք*, հայ իշխանական տոհմ։

Հիշվում են 774– 775-ին արաբական խալիֆայության դեմ հայերի պատերազմի ժամանակ։ 775-ին Արճեշի ճակատամարտում զոհված չորս իշխաններից երեքը Ընտրունիներից էին։ Հիշատակվում են նաև IX–X դդ.: Թովմա Արծրունին վկայում է, որ Ընտրունյաց Արտավազդը, Վահրամը, «եօթն հարազատօք և զօրոք իւրեանց» օգնել են արաբական տիրապետության դեմ պայքարող Հայոց իշխան Բագրատ Բագրատունուն։ Բուղայի դեմ կռիվներում Վասպուրականի իշխան Գուրգեն Արծրունու բանակում Ընտրունիներից նշանավորվել են Գեորգ և Հիսե իշխանները։ Ղ. Ինճիճյանը իրավացիորեն Ընտրունիներին համարում է Տրունիներ կամ Տքրունիք նախարարական հնագույն տոհմի շառավիղը։

Կատեգորիա:Հայկական իշխանական տներ
Դեյվիդ Քորենսվեթ

**Դեյվիդ Փեքարդ Քորենսվեթ** (, ), ամերիկացի դերասան։ 2016 թվականին Ջուլիարդի դպրոցն ավարտելուց հետո՝ 2018 թվականին նա սկսել է հյուր դերերով նկարահանվել «Խաղաթղթե տնակ» հեռուստասերիալում։ Հետո նկարահանվել է Նեթֆլիքսի «Քաղաքական գործիչ» (2019-ներկա) և «Հոլիվուդ» (2020) հեռուստասերիալներում, երկու հեռուստասերիալների հեղինակն էլ Ռայան Մերֆին է։

## Վաղ կյանք և կրթություն
Մեծացել է Ֆիլադելֆիա նահանգի Փենսիլվանիա քաղաքում։ Նրա հայրը՝ Ջոն Քորենսվեթը Նոր Օռլեանում ապրոց հայտնի հրեական ծագումով ընտանիքից է և Նյու Յորքում աշխատել է որպես թատրոնի դերասան երկար տարիներ, հետո դարձել է փաստաբան։ Մայրը՝ Քերոլայն Փեքարդը որ կոմերցիոն կազմակերպությունների խնդիրների լուծման համար մասնագիտացված փաստաբան է։ Քուրսը՝ Էմի Փեքարդ Քորենսվեթը 2020 թվականին ավարտել է Փենսիլվանիայի համալսարանի փաստաբանական դպրոցը։

Նրա մորական պապը Էդվարդ Փաքարդն է, «Ընտրիր քո սեփական արկածը» գրքի կոնցեպցիայի ստեղծող և մոտ 50 գրքաշարի հեղինակ։ Մորական կողմից տատը քուաքեր ցուցարար է եղել։

Ավարտել է Շիփլեյ դպրոցը և Նյու Յորքի Ջուլիարդի դպրոցում տացել է բակալավրի կոչում պատկերավոր արվեստների ոլորում։ Նա դիմել է և ընդունվել Ջուլիարդի համալսարան, երբ սովորում էր Փենսիլվանիայի համալսարանում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
*

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Երեխա դերասաններ
Շոնի (Կանզաս)

**Շոնի**, երբեմն նաև Շաունի կամ Շոունի (), քաղաք ԱՄՆ-ի Կանզաս նահանգի Ջոնսոնի շրջանում։ Քաղաքը անվանումը ստացել է հնդկական Շոունի ցեղախմբից։

## Աշխարհագրություն, տրանսպորտ
Քաղաքը գտնվում է նահանգի հյուսիս-արևելքում։ Արևելքից սահմանակցում է Մերիամ քաղաքին, հարավ-արևելքից՝ Օվերլենդ-Պարկին, հյուսիսից՝ Լեյք-Կիվիրին, իսկ հյուսիսային և արևմտյան սահմանները ձևավորում է Կանզաս գետը։

Քաղաքը զբաղեցնում է 111 կմ² տարածք, որից 2,6 կմ²-ին զբաղեցնում են ջրային տարածքները։ Քաղաքի խոշորագույն կանաչ գոտին «Շոնի-Միշն» այգին է, որը զբաղեցնում է գրեթե 6,5 կմ² տարածք, այդ թվում՝ գրեթե 0,5 կմ² մակերեսով լիճ։ Այգին բացվել է 1964 թվականին և համարվում է շրջանի խոշոր և նահանգի առավել շատ այցելվող տարածք։

Քաղաքի միջով անցնում են *I-35,* *I-435, I-635* խոշոր ավտոմայրուղիները։

## Պատմություն
Առաջին անգամ հնդկական բնակչությունը այստեղ հայտնվել է 1831 թվականին։ Շոնին քաղաքի կարգավիճակ է ստացել 1922 թվականին։

2010 թվականին «Գումար» ամսագրի «ԱՄՆ-ում ապրելու լավագույն տեղեր» ցանկում քաղաքը զբաղեցրել է 17-րդ հորիզոնականը։ Ընտրության չափանիշները բնակարանների մատչելիությունը, օդի մաքրությունը, աշխատանքի վայրից տուն գնալու վրա ծախսած միջին ժամանակն է։

2015 թվականին քաղաքապետ է դարձել Միշել Դիսթլերը, ով քաղաքի պատմության մեջ դարձել է առաջին կին քաղաքապետը։

## Ժողովրդագրություն

Քաղաքի ողջ գոյության ընթացքում բնակչությունը աճել է, հատկապես 1950-ական թվականներին, երբ բնակչությունը ավելացել է գրեթե 11 անգամ։

; 2010 թվական

2010 թվականի մարդահամարով Շոնիում ապրում էր 62 209 մարդ, 16 876 ընտանիք։ Բնակչության 86,3%-ը սպիտակամորթ են, 5,3%-ը՝ սևամորթներ և աֆրոամերիկացիներ, 0,4%-ը՝ բնիկ ամերիկացիներ։

Բնակչության 27,7%-ը եղել են 18 տարեկանից ցածր, 6,9%-ը՝ 18-ից 24 տարեկան, 28,7%-ը՝ 25-ից 44 տարեկան, 26,6%-ը՝ 45-ից 64 տարեկան, 10,1%-ը՝  65-ից բարձր։ Միջին տարիքը եղել է 36,4 տարեկանը։

; 2012 թվական

2012 թվականի տվյալներով տնտեսության միջին եկամուտը կազմել է տարեկան 71 475 դոլար։

**2015 թվական**

2015 թվականին բնակչությունը կազմել է 64 680 մարդ։

***Այլ տվյալներ***
* Քույր քաղաք — Էրֆուրտ, 

## Ծանոթագրություններ

## Գրականություն
* *Фрэнк У. Блэкмар*. «Kansas: A Cyclopedia of State History, Embracing Events, Institutions, Industries, Counties, Cities, Towns, Prominent Persons, Etc.» В трёх томах; *Standard Publishing Co*; 944 / 955 / 824 стр., **1912**. (Том 1 — скачать 54 Мб PDF eBook),(Том 2 — Скачать 53 Мб PDF eBook), (Том 3 — Скачать 33 Мб PDF eBook)

## Արտաքին հղումներ
* Քաղաքի պաշտոնական կայք
* Քաղաքի առևտրի պալատը 
* քաղաքի տնտեսական զարգացման վարչություն
* քաղաքի հանրային գրադարան 
* քաղաքային թանգարան
** Քաղաքի պատմություն 
* Shawnee Dispatch.com 

Կատեգորիա:1831 թվականին հիմնադրված բնակավայրեր
Կատեգորիա:Կանզասի քաղաքներ
Կատեգորիա:Հյուսիսային Ամերիկայի բնակավայրեր
Ֆլորիդայի միջազգային համալսարան

**Ֆլորիդայի միջազգային համալսարան** (), պետական համալսարան, որը գտնվում է Մայամիում, Ֆլորիդա, ԱՄՆ։

## Ընդհանուր տեղեկություն
Ֆլորիդայի միջազգային համալսարանը մեծությամբ երկրորդն է Ֆլորիդայում և յոթերորդը՝ Միացյալ Նահանգներում։ Ներկայումս այն ունի մոտ 48 հազար ուսանող, հիմնականում իսպանախոս (նրանցից ավելի քան 60% -ը նույնականացնում է իրեն բնակչության այս կատեգորիայի հետ)։

Համալսարանի հիմնական մասնաշենքը գտնվում է նախկին Տամայամի օդանավակայանի տարածքում, Մայամի-Դեյդ շրջանի արևմուտքում և կրում է համալսարանի նախկին նախագահ Մոդեստո Մանդինկեի անունը։

Համալսարանի կենտրոնական գրադարանը Կանաչ գրադարանն է (*Green Library*)՝ համալսարանի ամենամեծ շենքը։ Գրքերի, թերթերի, արխիվային փաստաթղթերի և այլ նյութերի հավաքածուն ամենամեծն է Հարավային Ֆլորիդայում և ամենամեծերից մեկն ամբողջ Միացյալ Նահանգների հարավ-արևելքում։
Ֆլորիդայի միջազգային համալսարանը հայտնի է որպես բարձրագույն ուսումնական հաստատություն`բարձր հետազոտական գործունեությամբ։ Այդպես է այն նշված Կարնեգիի հիմնադրամում։ Համալսարանի տարեկան բյուջեն կազմում է 1,1 միլիարդ դոլար։ Դրանցից 104,6 մլն դոլարը ծախսվել է հետազոտական աշխատանքների վրա (2012 թվական)։

## Պատմություն
Երկրորդ համաշխարհային պատերազմի ավարտից հետո և 1960 -ականներին Հարավային Ֆլորիդայում բնակչության կտրուկ աճի պատճառով նահանգի Կոնգրեսը որոշեց ստեղծել նոր պետական համալսարան։ Ֆլորիդայի միջազգային համալսարանը պաշտոնապես բացվել է 1965 թվականին։ Նոր համալսարանում սովորելու համար գրանցվել է 5667 մարդ, որն այդ ժամանակ ԱՄՆ-ում ներկայացված ուսանողների ամենամեծ քվոտան էր։ Առաջին շրջանավարտներն ստացան մասնագետների դիպլոմներ 1972 թվականին։ Համալսարան դիմողների թիվը տարեցտարի ավելանում է։

## Ակադեմիական աշխատանք
Ներկայումս համալսարանը իրականացնում է կրթությունը 23 ֆակուլտետներում, որոնցից ամենամեծերն են իրավաբանականը *(Law School*, 2000 թվականից), Փոթորիկների հետազոտման կենտրոնը (*Hurricane Center*, 1995 թվականից ի վեր, որը ստեղծվել է 1992 թվականին Էնդրյու փոթորկի պատճառած ավերածություններից հետո), բժշկականը *(Herbert Wertheim College of Medicine, 2009 թվականից),* տնտեսագիտական *(International Business School),* միջազգային և հասարակական գիտությունների *(School of International and Public Affairs (SIPA)* և այլն*։* Համալսարանում ուսանողները կենտրոնացված են 191 ուսումնական դասընթացների վրա, որոնցից 60-ի նպատակը բակալավրի կոչում ստանալն է, իսկ 81-ը`մագիստրոսի։

## Ծանոթագրություններ

## Արտաքին հղումներ
* Официальный сайт ФМУ

Կատեգորիա:1965 հիմնադրումներ
Կատեգորիա:ԱՄՆ-ի բարձրագույն ուսումնական հաստատություններ
Ռոնեն Ռուբինշթեյն

**Ռոնեն Ռուբինշթեյն** (, , ), ամերիկացի դերասան, շրջակա միջավայրի պաշտպան և քաղաքացիական ցուցարար։

## Վաղ կյանք
Ծնվել է 1993 թվականի նոյեմբերի 7-ին Իսրայելի Ռեհովոտ քաղաքում, Ղազախական Խորհրդային Սոցիալիստական Հանրապետությունից ներգաղթա ռուս և հրեա ներգաղթյալների ընտանիքում։ Հինգ տարեկան հասակում՝ ծնողների և ավագ քրոջ հետ տեղափոխվել է Նյու Յորք։ Հարցազրույցում հիշատակել է, որ փոքր ժամանակ եղել է աութսայդեր, քանի որ անգերենը նրա համար չի եղել մայրենի լեզու և նրա համար դժվար է եղել ադապտացվել ամերիկյան մշակույթին։

18 տարեկան հասակում նա բախվել է Սենդի փոթորկի հետ, որն ավերել է նրանց տունը և ստիպել է նրան ապրել ընկերների տանը և օգնություն ստանալ Կարմիր խաչից, ինչն էլ նրան հետո դրդել է դառնալ էկո-ցուցարար։

Տեղի դպրոցում սովորելու երկրորդ տարում տարվել է թատրոնով։ Մինչ այդ նրա հիմնական զբաղմունքը եղել է բասկետբոլը։ Դպրոցն ավարտելուց հետո ընդունվել է Նյու Յորքի կինոակադեմիա ():

## Դերասանական կարիերա
Էկրաններին  մեծ դեբյուտը կատարել է 17 տարեկան հասակում, կատարել է «Գենգսթա» մականունով խռովարար պատանու դեր Թոնի Քեյի «Օտարացում» ֆիլմում, ֆիլմը թողարկվել է 2011 թվականին և նկարահանվել են Էդրիեն Բրոուդին, Բրայան Քրենսթոնը և Քրիստինա Հենդրիքսը։ Փոքր, բայց հիշվող դեր է կատարել 2015 թվականին թողարկված «Նարնջագույնը նոր սևն է» հանրաճանաչ հեռուստասերիալում։ Առաջին հայտնությունը ստացել է հաջորդ տարում, երբ հեռուստաէկրաններին է բարձրացել «Ամռան թեժ պահ» սարսափ հեռուստասերիալը, որում նա կատարել է առաջատար դեր։

2020 թվականին «Los Angeles» ամսագիրն ընդգրկել է նրան «New Hollywood A-List» ցանկի Հոլիվուդի 10 ամենանշանավոր տաղանդների ցանկում։

## Ակտիվիզմ
Հանդիսանում է The Ocean Cleanup և Project Zero կազմակերպությունների դեսպանը, որոնց նպատակն է աղբից օվկիանոսի մաքրումը և պահպանումը։ 2020 թվականին թվիթերյան իր կայքէջում սատարել է Black Lives Matter շարժմանը։

## Անձնական կյանք
Մայրենի լեզուն ռուսերենն է, նաև տիրապետում է անգլերենի և եբրայերենի։

Նա իրեն համարում է ԼԳԲՏ համայնքի մաս։

2020 թվականին դարձել է վեգան։

2021 թվականի ապրիլին հայտնել է իր բիսեքսուալության մասին։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի գրողներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:ԼԳԲՏ անձինք
Աթաբասկա համալսարան

**Աթաբասկա համալսարան** (), գտնվում է Կանադայի Ալբերտա նահանգի Աթաբասկա քաղաքում։ Ամենամեծ հեռավար ուսուցման համալսարանը՝ ավելի քան 37 հազար ուսանողներով։ Համալսարանի ուսանողները ներկայացնում են Կանադայի բոլոր նահանգներն ու տարածքները, ինչպես նաև աշխարհի 84 երկրներ։

## Պատմություն
Համալսարանը ձևավորվել է Ալբերտայի կառավարության կողմից 1970 թվականի հունիսի 25 -ին՝ որպես ավանդական համալսարան, սակայն, արդեն 1972 թվականին մեկնարկեց հեռավար ուսուցում ունեցող բաց համալսարանի փորձնական նախագիծը։ 1978 թվականին Աթաբասկա համալսարանը դարձավ նահանգի չորրորդ ինքնակառավարվող համալսարանը։

Մինչև 1984 թվականը համալսարանը գտնվում էր Էդմոնտոնում։ Նահաննգի ապակենտրոնացման քաղաքականության համաձայն, որն իրականացվում էր այն ժամանակ, համալսարանը տեղափոխվեց Աթաբասկա, Էդմոնտոնից 145 կմ հյուսիս:Բացի այդ, հին մասնաշենքն արդեն չափազանց փոքր էր ուսումնական հաստատության համար։ Տեղափոխության հետ մեկտեղ համալսարանական մասնաշենքեր ձևավորվեցին Կալգարիում, Էդմոնտոնում և Ֆորտ Մաքմուրիում։ Վերջինս փակվել է 2000 թվականին։

1980-ականներին համալսարանը սկսեց մշակել հեռավար ուսուցման MBA (Master of Business Administration) ծրագիր և դարձավ առաջին կրթական հաստատությունը, որը գործարկեց նման ծրագիր։ 1994 թվականին Աթաբասկա համալսարանը բացեց կառավարման նորարարական կենտրոն
։

## Կառուցվածքը
thumb|left|200px|Համալսարանական քաղաք
2009 թվականի սեպտեմբերի 1-ին Աթաբասկա համալսարանը փոխեց իր ակադեմիական կառուցվածքը։ Ստեղծվեցին նոր ֆակուլտետներ, որոնց հիման վրա գործում են տարբեր կենտրոններ։ Բիզնեսի ֆակուլտետը բակալավրիատի դասընթացների և ծրագրերի շարք է, ինչպես նաև MBA (Master of Business Administration) ծրագրերով ինովացիոն կառավարման կենտրոն։

## Ինովացիոն կառավարման կենտրոն
Կենտրոնը, որը ձևավորվել է 1994 թվականին, գտնվում է Սենտ Ալբերտ բնակավայրում։ Կենտրոնը հնարավորություն է տալիս հեռավար ուսուցմամբ  ստանալ բիզնեսի կառավարման մագիստրոսի կամ դոկտորի աստիճան։ Սա իր տեսակի մեջ առաջին հեռավար կրթական կենտրոնն է աշխարհում։ Կենտրոնը բազմիցս ընդգրկվել է թոփ կենտրոնների ցուցակներում։

## Ծանոթագրություններ

## Արտաքին հղումներ
* 
* 
* 

Կատեգորիա:Ալբերտայի համալսարաններ
Կատեգորիա:Կանադյի համալսարաններ
Պսակային պարպում

thumb|250px|Ասեղի սայիրն առաջացած էլեկտրական թագ
**Պսակային պարպում**, *Թագ էլեկտրական* է կոչվում.
# Գազերում էլեկտրական պարպման ձևերից մեկը։
#Պսակային պարպման ժամանակ հաղորդալարը կամ մետաղական սայրը շրջապատող լուսավոր տիրույթը։

Պսակային պարպում առաջանում է այն դեպքում, երբ մթնոլորտային ճնշման տակ գազում տեղադրված էլեկտրոդների միջև առաջացած էլեկտրական դաշտը շատ է անհամասեռ՝ էլեկտրոդներից մեկի փոքր շառավիղ ունենալու հետևանքով։ Պարպման ժամանակ առաջացած գազի իոնացումը տեղի է ունենում սահմանափակ լուսավոր տիրույթում, որը շրջապատում է էլեկտրոդը և կոչվում թագային (պսակային) շերտ։ Պարպման միջակայքի մնացած մթին մասում տեղի է ունենում միայն միևնույն նշանի իոնների շարժում դեպի երկրորդ էլեկտրոդը՝ նրա լիցքի նշանին համապատասխան։ Ոչ լուսավոր տիրույթի միաբևեռ ծավալային լիցքը սահմանափակում է իրենով անցնող հոսանքը։ Էլեկտրոդների միջև պոտենցիալների տարբերությունը մեծացնելիս պսակային շերտն ընդարձակվում է, մթին տիրույթը վերանում և տեղի է ունենում պարպման միջակայքի լրիվ ծակում՝ կայծային պարպման տեսքով։ Պսակային պարպում նկատվում է բարձրավոլտ էլեկտրահաղորդման գծերում և հանգեցնում էներգիայի կորուստների, որը պետք է հաշվի առնել, երբ էլեկտրաէներգիան հաղորդվում է մեծ հեռավորությունների վրա։ Պսակային պարպում առանձնապես լավ է նկատվում բարձր հաճախականությունների դեպքում։ 

Կատեգորիա:Էլեկտրական պարպում
Լոնդոնի թագավորական քոլեջ

**Լոնդոնի թագավորական քոլեջ** (, նաև պարզապես՝ **), Անգլիայի ամենամեծ, ամենահին և ամենահեղինակավոր համալսարաններից մեկը, Լոնդոնի համալսարանի հիմնադիր քոլեջը (դրա մի մասը)։ Լոնդոնի համալսարանական քոլեջի և Լոնդոնի տնտեսագիտական դպրոցի հետ միասին այն կազմում է այսպես կոչված «ոսկե եռանկյունու» «անկյուններից» մեկը (մյուս երկու «անկյունները» Օքսֆորդի և Քեմբրիջի համալսարաններն են)։ Ինչպես նաև Մեծ Բրիտանիայի համալսարանների էլիտար ասոցիացիայի  Russell Group-ի մաս է կազմում։

Այն մեկն է այն երկու քոլեջներից, որոնք 1836 թվականին ձևավորեցին Լոնդոնի համալսարանը։ Թագավորական քոլեջը հավակնում է Անգլիայի երրորդ ամենահին համալսարանի կոչմանը Օքսֆորդի և Քեմբրիջի համալսարաններից հետո։ Ճանաչված է որպես աշխարհի առաջատար համալսարաններից մեկը և՛ կրթության, և՛ հետազոտության ոլորտում։ Թագավորական քոլեջն աշխարհի լավագույն համալսարանների վարկանիշում զբաղեցնում է 25-րդ տեղը, իսկ որոշ առարկաներ՝ աշխարհի լավագույն 10-յակում են։

## Դասավադողներ և շրջանավարտներ
Քոլեջի շրջանավարտների թվում են հայտնի քաղաքական գործիչներ, պետությունների ղեկավարներ, իրավաբաններ, Բրիտանիայի խորհրդարանի 32 անդամներ․

*Արթուր Քլարկ
*Ջոն Քիթս
*Սոմերսեթ Մոեմ
*Վիրջինիա Վուլֆը
*Queen խմբի բաս կիթառահար Ջոն Դիքոն
*Սիամ, Դենիս Ուիլյամ
*Հարրի Քիլվորթ
*Խուշվանթ Սինգհ
*Ռոջեր Հոքինս
*Կիպրոս Նիկոլաիդիս
*Ստամպ, Լոուրենս Դադլի
thumb|left|180px

## Նոբելյան մրցանակակիրներ
Կան 14 Նոբելյան դափնեկիրներ, ովքեր կամ ուսանողներ էին, կամ ակադեմիկոսներ Լոնդոնի թագավորական քոլեջում։ Վերջին դափնեկիրներն են Մայքլ Հոթոնը, ով ստացել է 2020 թվականի Նոբելյան մրցանակը ֆիզիոլոգիայի կամ բժշկության բնագավառում և Ռոջեր Փենրոուզը, ով ստացել է 2020 թվականի Նոբելյան մրցանակը ֆիզիկայում։

## Ծանոթագրություններ

Կատեգորիա:Անգլիայի համալսարաններ
Կատեգորիա:Լոնդոնի համալսարան
Կատեգորիա:Լոնդոնի համալսարաններ
Ադրբեջանի Հանրապետության արտաքին հետախուզական ծառայություն

**Ադրբեջանի արտաքին հետախուզական ծառայություն** (**   ), Ադրբեջանի հատուկ ծառայություններից մեկը։ Արտաքին հետախուզական ծառայության հիմնական նպատակն է բարձրացնել հատուկ ծառայությունների գործունեության արդյունավետությունը, ինչպես նաև բարելավել պետական կառավարման կառուցվածքը։ Արտաքին հետախուզության ծառայության ղեկավարն է գեներալ-գնդապետ Օրհան Սուլթանովը։

## Պատմություն
Ծռայությունը ստեղծվել է երկրի նախագահ Իլհամ Ալիևի 2015 թվականի դեկտեմբերի 14-ի հրամանագրով, որը փոխարինել է Ազգային անվտանգության նախարարությանը և միտված է եղել օգնելու Ադրբեջանի զինված ուժերին Հայաստանի դեմ հետագա պատերազմում։ Նախկին Ազգային անվտանգության նախարարությունը բաժանված է երկու պետական ծառայության՝ պետական անվտանգության ծառայության և արտաքին հետախուզության ծառայության։ Արտաքին հետախուզության ծառայության զինանշանի ստեղծման մասին Իլհամ Ալիևը հրամանագիր է ստորագրել 2017 թվականի գարնանը։

Ադրբեջանի Հանրապետության նախագահը երկրի արտաքին հետախուզության ծառայության 2017-2021 թվականների գործունեության բարելավման պետական ծրագրին հավանություն տալու հրամանագիրը ստորագրել է 2017 թվականի դեկտեմբերին։

## Գործողություններ
մինի|ՅԱՐԱՍԱ-ի պատկերանիշը
Արտաքին հետախուզության ծառայության ՅԱՐԱՍԱ հատուկ ջոկատը արցախյան երկրորդ պատերազմի ժամանակ մասնակցել է Քաշաթաղի շրջանի օկուպացման գործողություններին։

ՅԱՐԱՍԱ հատուկ ջոկատայինները հիմնականում աշխատել են հայկական բանակի դիրքերի հետնամասում։ Մասնավորապես, նրանք առաջիններից էին, ովքեր մտան Քաշունիք քաղաք։ Դեկտեմբերի 10-ին Բաքվի ազատության հրապարակում առաջին անգամ ՅԱՐԱՍԱ-ի հատուկ ստորաբաժանումը մասնակցեց զինվորական շքերթի։

## Առաջնորդներ
### Ղեկավարներ

* Գեներալ-գնդապետ Օրհան Սուլթանով (14 դեկտեմբերի, 2015 թվականից մինչ օրս)

### Ղեկավարի տեղակալներ
* Գեներալ-մայոր Շեյհուն Շադլինսկի (10 մարտի 2017 - 6 փետրվարի 2020)
* Գեներալ-մայոր Սամիր Իսմայիլով (2020 թվականի մարտի 12-ից)

## Ծանոթագրություններ

Կատեգորիա:2015 հիմնադրումներ
Կատեգորիա:Ադրբեջանի պետական ծառայություններ
Բնորդուհին (ֆիլմ)

**«Բնորդուհին»** (), Տատյանա Վորոնեցկայայի ֆիլմը, որը նկարահանվել է Յուրի Նագիբինի «Երեքը և մեկը, ու էլի մեկը» () պատմվածքի հիման վրա։

## Սյուժե
20-րդ դարի սկիզբ։ Ամառային շոգ օրերին արտասահմանից Թիֆլիս է ժամանում  մի զույգ՝ բարձրաշխարհիկ տիկին Սոֆյա Պշիբիշևսկայան և գործարար Վլադիսլավ Էշենբախը։ Նրան շրջապատում են տաղանդավոր արվեստագետներ ու բանաստեղծներ, արվեստագետներ ստեղծում են նրա դիմանկարները, իսկ բանաստեղծները նրան նվիրում են բանաստեղծություններ։ Վլադիսլավ Էշենբախը խանդում է նրան։ Հարաբերությունները՝ որպես ձգված թել, կարող է պայթել ցանկացած ժամանակ, բայց հայտնի չէ, թե երբ դա տեղի կունենա։ Ներկայացվում է երկու մարդկանց հարաբերությունների դրաման նախահեղափոխական Ռուսաստանի իրադարձությունների ֆոնին։

## Դերասաններ
* Վիկտորյա Տոլստոգանովա – *Սոֆյա Պշիբիշևսկայա
* [[Դանիիլ Սպիվակովսկի]] – *Վլադիսլավ Էշենբախ
* Նիկոլայ Ֆոմենկո – *Նիկոլայ Կարպով
* Դանիիլ Ստրախով – *Անդրեյ Պոզդնիշև
* Վիտալի Եգորով – *[[Էդվարդ Մունկ]]
* Տատյանա Կրավչենկո – *տիկին
* Մարկ Ռուդինշտեյն – *բանկիր
* Լյուդմիլա Պոլյակովա – *Լյուդմիլա Պոլյակովա
* Երվանդ Արզումանյան
* Շոթա Գամիսոնիա – *հյուրանոցի տերը
* Մարիա Լեոնովա – *Պոզնիշևի եղբոր այրին
* Ալեքսանդր Կուլկով – *դիրիժոր
* Մարինա Օռլովա – *Անյա, տիկնոջ դուստրը

## Ծանոթագրություններ

## Արտաքին հղումներ
* 

Կատեգորիա:Ռուսական ֆիլմեր
Կատեգորիա:2007 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Բնօրինակում անաղբյուր հոդվածներ
Վահրամյան

**Վահրամյան**, հայկական ազգանուն։

## Ազգանունը կրողներ
* Աշոտ Տիգրանի Վահրամյան (1908-1973), քիմիկոս։
* Արմեն Արմենակի Վահրամյան (1968), նկարիչ։
* Գրիգոր Վահրամյան Գասպարբեկ (*Գրիգոր [[Գասպարբեկյան]]*, 1900-1963), նկարիչ։
* Զվարթ Աշոտի Վահրամյան (1935), նյարդաֆիզիոլոգ։
* Մարուսյա Վահրամյան (օրիորդական ազգանունը` *[[Առաքելյան]]*, 1919-2012), նկարիչ, երաժիշտ։
* Սարգիս Ա Վահրամյան (*Սարգիս Թմոգվեցի*, մոտ. 1160-մոտ. 1210), քաղաքական, ռազմական գործիչ։
* Սարգիս Բ Վահրամյան (*Սարգիս Թմոգվեցի*), 13-րդ դարի հայ իշխան, քաղաքական գործիչ, դիվանագետ։ 
* Վարդան Գրիգորի Վահրամյան (1955), կոմպոզիտոր, երաժշտագետ, սյուրռեալիստ նկարիչ։

## Գրական հերոսներ
* *պրոֆեսոր Վահրամյան*, Մկրտիչ Սարգսյան «Շահմարի առեղծվածը» վիպակի հերոսներից։

## Տես նաև
* Վահրամյաններ
* Վահրամյանների իշխանություն

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Պահլավերեն հիմքով ազգանուններ
∞ (ալբոմ)

**∞**, կամ ***Infinity,*** ֆրանսիացի կոմպոզիտոր Յան Թյերսենի ութերորդ ստուդիական ալբոմը, որը թողարկվել է 2014 թվականի մայիսի 20-ին։ Ալբոմի նման անունը ծագել է այն բանից, որ անվերջության խորհրդանիշը կողքի շրջված ութն է՝ երաժշտի սկավառակագրության մեջ ալբոմի հերթական համարը, ինչը նա նշել է իր հարցազրույցներում։

## Լեզուներ
Ի տարբերություն նախորդ ալբոմների՝ «Infinity»-ում չկա մի երգ, որ գրված լինի ֆրանսերեն։ Դրանք գրված են անգլերենով, ֆարյորերենով իսլանդերենով և բրետոներենով։ *Port Magazine* ամսագրին տված հարղազրույցում երաժիշտը պատմել է, որ նման կերպ նա իր գնահատականն է հայտնել բրետոնական մշակույթին, որը հարազատ է երգահանին։

## Ալբոմի աջակցություն
Ալբոմի թողարկումից անմիջապես հետո՝ 2014 թվականի ամռանը, Յան Թյերսենը մեկնել է հեծանվային շրջագայության Ֆրանսիայով։ *Midsummer Cycling Tour* կոչվող շրջագայության ուղին ընկած էր տարածքում, որը քարտեզի վրա պատկերում էր անվերջության խորհրդանիշը՝ ալբոմի խորհրդանիշը։ Շրջագայության ընթացքում երգահանը յություբյան ալիքում տեղադրել է հոլովակներ ալբոմի երգերի ներքո, որոնցում փորձում էր հաղորդել  խաղաղության և հավերժության շարժման մթնոլորտը միաժամանակ։ Բացի այդ տեղադրվել է տեսանյութերի ևս մեկ շարք՝ ալբոմի յուրաքանչյուր ստեղծագործության վերաբերյալ հեղինակի անձնական մեկնաբանությամբ։ Օրինակ, հորդ անձրևի ձայնը, որը հնչում է «Սայթաքուն քարեր» ստեղծագործության սկզբում, ըստ Յանի, ինքնաբերաբար ավելացվել է ձայնագրությանը միայն այն պատճառով, որ ձայնագրման ընթացքում անձրև է եկել, և կոմպոզիտորը որոշել է պատկերել այն։

## Քննադատություն
*Infinity-ն* շատ լավ է ընդունվել երաժշտական քննադատների կողմից։ *Metacritic* կայքում, որը բոլոր երաժշտական ակնարկներին տալիս է միջինում 100 բալանոց սանդղակով գնահատական, ալբոմը ստացել է միջին գնահատական՝ 74՝ 15 ակնարկների հիման վրա․ «ընդհանուր առմամբ բարենպաստ ակնարկներով»։

## Երգացանկ

## Ծանոթագրություններ

Կատեգորիա:2014 ալբոմներ
Կատեգորիա:Յան Թյերսենի ալբոմներ
Երաժշտության թագավորական ակադեմիա

**Երաժշտության թագավորական ակադեմիա** (), կոնսերվատորիա, որը գտնվում է Մեծ Բրիտանիայի մայրաքաղաք Լոնդոնում և ղեկավարվում է Լոնդոնի համալսարանի կողմից։

Երաժշտության թագավորական ակադեմիան հիմնադրվել է 1822 թվականին և հանդիսանում է Մեծ Բրիտանիայի երաժշտության բարձրագույն կրթության ամենահին հաստատությունը։ Ուսումնական հաստատությունը թագավորական խնամակալության ներքո է գտնվում 1830 թվականից։ Բրիտանական օրենսդրության համաձայն, Երաժշտության թագավորական ակադեմիան ունի նաև բարեգործական կարգավիճակ։ Երաժշտական ակադեմիայի շենքը գտնվում է Մեծ Բրիտանիայի մայրաքաղաքի հենց կենտրոնում՝ Ռեջենթ զբոսայգու հարևանությամբ։

Ակադեմիան ունի իր սեփական թանգարանը, որը պարունակում է, մասնավորապես, հին լարային գործիքների (1650-1740), դաշնամուրների (1790-1850) հավաքածու, ինչպես նաև Հենրի Պուրսելի, Ֆելիքս Մենդելսոնի, Ֆերենց Լիստի, Յոհաննես Բրամսի և այլ հայտնի երաժիշտների ձեռագրեր։ Ակադեմիայի շրջանավարտների թվում էին Ջոն Բարբիրոլլին, Ջոն Պեյք Գուլլանն, Էլթոն Ջոնը, Էնի Լենոքսը, Մայքլ Նայմանը, Սայմոն Ռեթլը, Արթուր Սալիվանը, Ինգա Կալնան, Ջեյկոբ Կոլիերը։

## Ծանոթագրություններ

## Արտաքին հղումներ
* Сайт Королевской академии музыки.

Կատեգորիա:Անգլիայի համալսարաններ
Կատեգորիա:Լոնդոնի համալսարաններ
Անդրանիկ Հովհաննիսյան (պարուսույց)

**Անդրանիկ Հովհաննիսյան** (սեպտեմբերի 26, 1955, Նոր Արտագերս, Արմավիր - ապրիլի 26, 2020, Երևան), հայ պարուսույց, «Վան» ավանդական երգի և պարի խմբի գեղարվեստական ղեկավար։

## Կենսագրություն
Անդրանիկ Հովհաննիսյանը ծնվել է 1955 թվականի սեպտեմբերի 26-ին, Արմավիրի մարզի Նոր Արտագերս գյուղում։ Արմատներով Սասունի Սպղանք գյուղից է։ Սովորել է տեղի միջնակարգ դպրոցում։ Բարձրագույն կրթությունը ստացել է Հայաստանի ազգային պոլիտեխնիկական համալսարանում։ Ծառայել է խորհրդային բանակում։ 1979 թվականին ամուսնացել է Մարգարիտա Պետրոսյանի հետ, ունեցել է երկու դուստր՝ Լիանա և Լիլիթ։ Մահացել է 2020 թվականի ապրիլի 26-ին, Երևանում։

## Գործունեություն
Անդրանիկ Հովհաննիսյանը իր ողջ գիտակից կյանքը նվիրել է հայկական ազգային երգերի ու պարերի առաջմղմանը, զարգացմանն ու տարածմանը։ Հայ երգի մեծ երախտավորներ, երգիչ-բանահավաք Հայրիկ Մուրադյանի և նրա դուստր, ազգագրագետ-բանահավաք Մարո Մուրադյանի ջանքերով շուրջ չորս տասնամյակ առաջ ստեղծված «Ակունք» և «Վան» ազգագրական համույթների կազմում Անդրանիկ Հովհաննիսյանը, 1979 թվականից սկսած իր ձայնով զարդարել է բազմաթիվ համերգներ, հայրենիքում և աշխարհի բազմաթիվ երկրներում ներկայացրել պատմական Հայաստանի ազգագրական շրջանների հայտնի և անհայտ մի շարք երգեր։ Նրա երգը բխում էր մեր ակունքներից, պատմությունից ու էությունից։ Հետագայում նրան է անցել Հայաստանի ազգային պոլիտեխնիկական համալսարանի, Հայրիկ Մուրադյանի անվան «Վան» ազգագրական երգ ու պարի համույթի ղեկավարությունը։ Միաժամանակ երկար տարիներ շարունակել է լինել «Ակունք» ազգագրական համույթի գլխավոր մենակատարներից մեկը։ Անսամբլների հետ նա հյուրախաղերի է եղել Ռուսաստանում, Ուկրաինայում, Իտալիայում, Ռումինիայում, Հնդկաստանում և բազմաթիվ ելույթներ ունեցել Հայաստանի բոլոր մարզերում, այդ թվում` Արցախում։ Երկար տարիներ եղել է «ԵՐՊԻ» երգի և պարի ազգագրական փառատոնի կազմակերպիչներից մեկը։  Օգնել է բազմաթիվ խմբերի հայկական բանահյուսության զարգացման գործում։ Աշխատել է «Լույս» պ/հ-ում։

## ԾԱՆՈԹԱԳՐՈՒԹՅՈՒՆՆԵՐ

*https://m.facebook.com/story.php?story_fbid=1585685034914427&id=521645117985096

## Աղբյուրներ
* Անդրանիկ Հովհաննիսյանը Հայրիկ Մուրադյանի մասին
*
*https://www.facebook.com/VanFolkEnsemble
*
*

Կատեգորիա:Հայ երգիչներ
Կատեգորիա:1955 ծնունդներ
Կատեգորիա:Սեպտեմբերի 26 ծնունդներ
Կատեգորիա:2020 մահեր
Կատեգորիա:Ապրիլի 26 մահեր
Կատեգորիա:Հայ պարուսույցներ
Արևելյան Կարոլինայի համալսարան

**Արևելյան Կարոլինայի համալսարան** (), Ամերիկյան պետական համալսարան, որը գտնվում է Գրինվիլում, Հյուսիսային Կարոլինա։ Այն նահանգի արևելյան մասի ամենամեծ համալսարանն է և Հյուսիսային Կարոլինայի 3-րդ համալսարանը։ Համալսարանն ունի 27 391 ուսանող (2008)։ Համալսարանը ստեղծվել է Հյուսիսային Կարոլինայի Գլխավոր ասամբլեայի կողմից 1907 թվականի մարտի 8 -ին՝ որպես ուսուցիչների վերապատրաստման դպրոց։ Ուսուցումը սկսվեց 1909 թվականին։ Արևելյան Կարոլինայի համալսարանն իր ժամանակակից անվանումը ստացել է 1967 թվականին։ Պատմականորեն, առավել զարգացած ոլորտներն են կրթությունը, բուժքույրական գործը, բիզնեսը, երաժշտությունը, թատրոնը և բժշկությունը։ Ընդհանուր առմամբ, համալսարանը բակալավրի կոչում է տալիս ավելի քան 100 մասնագիտությունների գծով։ Համալսարանն ունի 3 կամպուս՝ հիմնական կամպուսը գտնվում է Գրինվիլի պատմական կենտրոնում, բժշկական համալսարանը գտնվում է քաղաքի արևմտյան ծայրամասում, արևմտյան հետազոտական համալսարան, որը կառուցվել է Ամերիկայի ձայնի կայանի նախկին տարածքում։ Բացի այդ, համալսարանն ունի սպորտային համալիր (Ամերիկայի ֆուտբոլի թիմ - «East Carolina Pirates») և դաշտային կայան Նյու Հոլանդում (Հյուսիսային Կարոլինա)։ Համալսարանի ընդհանուր մակերեսը 567 հեկտար է։

## Ծանոթագրություններ

## Արտաքին հղումներ
* Официальный сайт

Կատեգորիա:ԱՄՆ-ի համալսարաններ
Ղարտաշի խաչքար (Գնդեվանք)

**Ղարտաշի խաչքար**, գտնվում է Հայաստանի Վայոց Ձորի մարզի Գնդեվազ գյուղից 1 կմ արևմուտք՝ Գնդեվանք վանական համալիրի գավթի ներսում՝ արևմտյան մուտքի կամարից վեր, պատի խորշի մեջ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (11.16/15.1.7)։

## Տեղադրություն

Գնդեվանք վանական համալիրի գավթի ներսում՝ եկեղեցու արևմտյան մուտքի կամարից վեր, պատի խորշի մեջ։

## Քանդակ

Խաչի հորիզոնական թևերից ցած, խաչքարի երկու կեղքերին երկու քանդակներ կան՝ աջ հատվածում մարդու գրկին նորածին երեխա է, իսկ ձախ կողմում մարդու աջ ձեռքում խաչ է։ Խաչի վերնամասի կամարի ձախ կողմում քանդակված է խաչը բռնած ձեռք։ Խաչի ձախ կողմում քանդակված է ձի, իսկ աջ կողմում մարդու գլուխ, մկրատ, տարա։

Կենտրոնական խաչի ստորին հատվածում քանդակված են 4 ավետարանիչներն,
#Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։ 
#Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
#Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
#Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը

## Վիմական արձանագրություն

Խաչքարի ստորին հատվածում առկա է 3 տող վիմական արձանագրություն.

#ԵՍ ՂԱՐՏԱՇՍ ԿԱԶՄԵ
#ՑԻ ԽԱՉՍ.
#ԹՎ. :ՌԻԲ։ (1573)։

Համաձայն արձանագրության՝ խաչքարը կանգնեցվել է 1573 թվականին։ Խաչագործ վարպետն է Ղարտաշը։

## Տես նաև
* Գնդեվանք
* 1551 թվականի խաչքար (Գնդեվանք)

## Ծանոթագրություններ

Կատեգորիա:Վայոց ձորի մարզի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր‎
Ես ունեմ մի ընկեր

**Ես ունեմ մի ընկեր** (), ռեժիսոր Յուլյա Տոլչինայի 1974 թվականի կարճամետրաժ գեղարվեստական ֆիլմը։

## Սյուժե
Ֆիլմը նկարահանվել է գրող Ալեքսանդր Բատրովի պատմվածքի հիման վրա։

Առաջին անգամ թոռնիկին հյուր է գալիս պատերազմի վետերան տատիկը, որի ժամանման համար նա ուրախ չէ, քանի որ պատրաստվում էր ընկերների հետ գնալ զբոսնելու։ Սակայն անխոնջ ու եռանդուն տատիկը փոխում է թոռան վերաբերմունքն իր նկատմամբ։ Եվ նրանք դառնում են լավագույն ընկերներ։

## Դերերում
* Տատյանա Պելտցեր - տատ
* Պավլիկ Ստեպանով - թոռ

## Նկարահանող խումբ
* Ռեժիսոր՝ Յուլյա Տոլչինա
* Օպերատոր՝ Ալբերտ Օսիպով
* Կոմպոզիտոր՝ Վլադլեն Մախլյանկին
* Սցենարի հեղինակներ՝ Եվգենի Ագրանովիչ (Ալեքսանդր Բատրովի պատմվածքի հիման վրա)
* Նկարիչ՝ Էնրիկե Ռոդրիգես
* Գեղարվեստական ղեկավար՝ Պյոտր Տոդորովսկի
* Տնօրեն՝ Վ․ Դմիտրիև

## Ծանոթագրություններ

## Արտաքին հղումներ
*  Օդեսայի կինոստուդիայի կայքում

Կատեգորիա:1970-ականների ռուսերեն ֆիլմեր
Կատեգորիա:1974 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Խանյան

**Խանյան**, հայկական ազգանուն։

## Ազգանունը կրողներ
* Գալուստ Խանյան (1910-1998), բանաստեղծ։
* Սոկրատ Աղալարի Խանյան (1930), բանաստեղծ, թարգմանիչ, գրականագետ, հրապարակախոս։

## Գրական հերոսներ
* *Խանյան*, Վարդգես Պետրոսյանի «Հայկական էսքիզներ» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Տիարեթ

**Տիարեթ** (), քաղաք Ալժիրի հյուսիսարևմտյան մասում, նույնանուն վիլայեթի ու շրջանի վարչական կենտրոնը։ Ընկած է երկրի մայրաքաղաք Ալժիրից 250 կիլոմետր դեպի հարավ-արևմուտք, Տել-Ատլաս լեռնային տարածաշրջանում, Միջերկրական ծովից մոտավորապես 150 կիլոմետր հեռավորության վրա, ազգային 14-րդ և 23-րդ ավտոմայրուղիների հատման վայրի մերձակայքում։ Զբաղեցնում է շուրջ 300 քառակուսի կիլոմետր տարածք։ Բնակչության թվաքանակը 2005 թվականի տվյալներով եղել է մոտավորապես 160 000, 2008 թ.՝ 179 000,, 2021 թ.՝ 201 000:

## Պատմություն
Քաղաքի ներկայիս տարածքում ու շրջակայքում մարդիկ բնակություն են հաստատել դեռևս նորքարեդարյա ժամանակներից։ Հռոմեական կայսրության ժամանակաշրջանում հիմնվել է քաղաք՝ Տինգարտիա անվանումով, որն սկզբնապես եղել է բերդաքաղաք, IV դարից սկսած՝ հռոմեական պրովինցիայի վարչական կենտրոն։

VI դարում դարձել է տեղի բերբերական ցեղերի առաջնորդների նստավայրը։ VII դարի վերջերին ընկել է արաբների տիրապետության տակ, և տեղի բնակչությունը իսլամ է ընդունել։

XIII դարում վերստին անցել է բերբերներին։ XVI դարից մինչև 1830-ական թվականների սկիզբը այստեղ, ինչպես և Ալժիրի մեծ մասում, իշխել են թուրքերը։ 1843 թվականին քաղաքն ընկել է ֆրանսիացիների տիրապետության տակ, ովքեր մուսուլմանական բնակավայրից հյուսիս նոր թաղամասեր են կառուցել։ 1962 թվականից Տիարեթը անկախ Ալժիրի կազմում է։

2016 թվականից այստեղ է գտնվում *Tahkout* արտադրական ընկերության գլխավոր գրասենյակն ու գլխադասային ձեռնարկությունը, որտեղ 500-ից ավելի մարդ է աշխատում։

## Կլիմա
Տիարեթին բնորոշ է միջերկրածովյան կլիման (Կոպեն-Գայգերի դասակարգմամբ՝ Csa/Köppen-Geiger climate classification is Csa): Ձմեռն ամռանից անձրևառատ է:Տեղումների միջին տարեկան քանակը՝ 529 մմ։

## Ծանոթագրություններ

## Գրականություն
* Bourouiba, Rachid (1982). *Cités disparus: Tahert, Sedrata, Achir, Kalaâ des Béni-Hammad*. Collection Art et Culture, 14. Algiers Ministère de l'information. **(About notable cultural artifacts and architecture)**.
* Belkhodja, A. (1998). *Tiaret, memoire d'une ville*. Tiaret, A. Belkhodja. **(A personal memoir)**.
* Blanchard, Raoul. (1992). *Amenagement & Gestion Du Territoire, Ou, L'apport Des Images-Satellite, De La Geoinfographique Et Du Terrain : Applications Aux Paysages Vegetaux De L'Algerie Steppique & Substeppique (Wilaya De Tiaret) Et Aux Espaces Construits (Tiaret Et Alger) 1990-1992*. Laboratoire d'analyse spatiale. Nice, France. **(Plant ecology of the Wilaya De Tiaret region, evidenced using photos from space)**.
* Cadenat, Pierre. (1938). *Indication de quelques stations préhistoriques de la région de Tiaret Société de géographie et d'archéologie de la Province d'Oran*. Extrait de son Bulletin, tome 59, fascicule 209, 1938.  **(12 pages booklet about the prehistoric monuments in the region)**.

## Արտաքին հղումներ
* Tiaret seen from the air
* Tiaret city plan
* Old photos and postcards of French Tiaret.

Կատեգորիա:Ալժիրի բնակավայրեր
Կատեգորիա:Ալժիրի քաղաքներ
Թութունջյան

**Թութունջյան**, հայկական ազգանուն։

## Ազգանունը կրողներ
* Արմեն Գրիգորի Թութունջյան (1944-2017), երաժիշտ։
* Արմինե Միհրանի Թութունջյան (1921-2011), երգչուհի։
* Հարի Թութունջյան, քաղաքական գործիչ։
* Հովսեփ Մովսեսի Թութունջյան (1918-1994), հոգեբան։

## Հաստատություններ
* Համազգային «Լյուսի Թութունջյան» պատկերասրահ

## Գրական հերոսներ
* *Հովակիմ Թութունջյան*, Վարդգես Պետրոսյանի «Հայկական էսքիզներ» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
С-- (ծրագրավորման լեզու)

C-- (արտասանվում է «C մինուս մինուս») C- ի նման ծրագրավորման լեզու է։ Լեզվի ստեղծողները ՝ ֆունկցիոնալ ծրագրավորման հետազոտողներ Սայմոն Փեյթոն Ջոնսը և Նորման Ռեմսին, նախագծել են, որ այն ստեղծվի հիմնականում շատ բարձր մակարդակի լեզուների կոմպիլյատորների կողմից, այլ ոչ թե գրվի ծրագրավորողների կողմից։ Ի տարբերություն շատ այլ միջանկյալ լեզուների, դրա ներկայացումը պարզ ASCII տեքստ է, այլ ոչ թե բայթկոդ կամ այլ երկուական ձևաչափ։

## Դիզայնը
«C--»- ը «շարժական ասսեմբլեր լեզու է», որը նախատեսված է բարձր կարգի մեքենայական կոդ արտադրող կոմպիլյատորների գործարկումը հեշտացնելու համար։ Լեզվի շարահյուսությունը հիմնականում փոխառվում է C- ից ՝ միաժամանակ չներառելով կամ փոփոխելով С լեզվի ստանդարտ առանձնահատկությունները և C լեզվի տիպի համակարգի ասպեկտները, քանի որ դրանք խոչընդոտում են «C--»-ի հիմնական հատկանիշներին և կոդավորման հեշտությանը։Լեզվի անունը ցույց է տալիս, որ «C--»-ը C- ի կրճատված ձևն է, այնպես ինչպես «C ++»-ը C- ի ընդլայնված ձևն է (-- նշանակում է «նվազում», իսկ ++ «ավելացում»)։«C--»-ի վրա աշխատանքը սկսվել է 1990-ականների վերջին։ Լեզվի առաջին տարբերակը թողարկվել է 1998 թվականի ապրիլին։ 1999 թվականի մայիսին HTML ձևով տեղադրվեց վերանայված ձեռնարկ։ 2000 թվականին Նորման Ռեմսիի («Առաջարկվող փոփոխություններ») և Քրիստիան Լինդիգի («Նոր քերականություն») կողմից առաջարկված փոփոխությունների արդյունքում ստացվեց «C--»-ի 2-րդ տարբերակը, որը վերջնական տեսքի բերվեց 2004 թվականին և պաշտոնապես թողարկվեց 2005 թվականին։

## Տիպային համակարգը
Ռեգիստրում կամ հիշողության մեջ պահվող արժեքը կարող է ունենալ միայն մեկ տեսակ `բիթերի զանգված։ Այնուամենայնիվ, բիթերի զանգվածը պոլիմորֆ տեսակ է, որը լինում է տարբեր մեծությամբ, օրինակ. bits8, bits32 կամ bits64: 32 կամ 64 բիթանոց «floating-point» տիպերը ներառված են։ Բացի բիթ-վեկտորի տեսակից, «C--»- ն ապահովում է բուլյան տիպը (*bool*), որը կարելի է հաշվարկել արտահայտություններով և օգտագործել կառավարման հոսքի համար (control flow), բայց չի կարող պահվել ռեգիստրում կամ հիշողության մեջ։

«C--» 2-րդ տարբերակում չկա տարբերություն բիթերի զանգվածի և «floating-point»-ի միջև։ Այս տեսակները կարող են նշվել լարային «բարի» պիտակով ՝ ի թիվս այլ բաների, տարբերելու համար փոփոխականի ամբողջը ընդդեմ բոց մուտքագրումը և դրա պահպանման պահվածքը (գլոբալ կամ տեղական)։ Առաջինն օգտակար է այն թիրախների վրա, որոնք ունեն առանձին գրանցիչներ ամբողջ և լողացող կետերի արժեքների համար։ Ներկայացվեցին ցուցիչների և մայրենի բառերի հատուկ տեսակներ, չնայած դրանք քարտեզագրված են թիրախից կախված երկարությամբ բիթ-վեկտորի վրա։

C– ի որոշ ծրագրավորողներ, այդ թվում ՝ Սայմոն Փեյթոն Ջոնսը, Ջոաո Դիասը և Նորման Ռեմսին, աշխատել են GHC–ի վրա, որի զարգացումը հանգեցրել է C-- լեզվի ընդլայնումների ՝ կազմելով Cmm դիալեկտը։

## Ծանոթագրություններ

Կատեգորիա:Ծրագրավորման լեզուներ
Օնրյուսրիֆիր

**Օնրյուսրիֆիր** (), ոչ մեծ քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում։ Ընդգրկված է Օֆերբերխ շրջանի և Օֆերստրանդ տեղական մունիցիպալիտետի կազմում։

## Աշխարհագրական դիրք
Քաղաքը գտնվում է նահանգի հարավային մասում՝ Ատլանտյան օվկիանոսի Օնրյուսրիֆիրմոնդ ծովածոցի ափին, Օնրյուս գետի գետաբերանի մոտ, Քեյփթաունից հարավ-արևելք, նահանգի վարչական կենտրոնից մոտ 57 կմ հեռավորության վրա։ Բացարձակ բարձրությունը ծովի մակարդակից 26 մետր է։

## Կլիմա
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը 506 մմ է։ Առավելագույն տեղումների քանակը լինում է ապրիլից հոկտեմբեր ընկած ժամանակահատվածում։ Օդի միջին առավելագույն ջերմաստիճանը տատանվում է 16,5&nbsp;°C-ից (հուլիսին) մինչև 25,7&nbsp;°C (փետրվարին)։ Տարվա ամենացուրտ ամիսը հուլիսն է։ Միջին նվազագույն գիշերային ջերմաստիճանը այդ ամսվա ընթացքում լինում է 7&nbsp;°C։

## Բնակչություն
2011 թվականի պաշտոնական մարդահամարի տվյալներով՝ Օնրյուսրիֆիրի բնակչությունը կազմել է 5151 մարդ, որոնցից տղամարդիկ կազմել են 45,45 %, կանայք՝ համապատասխանաբար 54,55 %։ Ռասայական առումով սպիտակամորթները կազմում էին քաղաքի բնակչության 90,43 %-ը, սևամորթները՝ 6,45 %-ը, գունավորները՝ 2,6%-ը, ասիացիները (այդ թվում՝ հնդիկները)՝ 0,14 %-ը, այլ ցեղերի ներկայացուցիչները՝ 0,39 %-ը։ Քաղաքացիների շրջանում ամենատարածված լեզուներն էին աֆրիկաանսը (61,15 %) և անգլերենը (36,83 %)։

## Տրանսպորտ
Քաղաքի միջով անցնում է R43 տարածաշրջանային մայրուղին։ Մոտակա օդանավակայանը գտնվում է Հերմանուս քաղաքում։

## Ծանոթագրություններ

Կատեգորիա:Հարավաֆրիկյան Հանրապետության քաղաքներ
Քոնթ Առավենյան

**Քոնթ Առավենյան**, հայ նախարար Մարզպանական Հայաստանում, Վահան Մամիկոնյանի կուսակիցը, Առավենյանների նախարարական տոհմից։

## Կենսագրություն
Քոնթ Առավենյանը եղել Վահան Մամիկոնյանի կուսակիցը, մասնակցել է Վահանանց պատերազմին (481-484)։ 484 թվականի ամռանը Վահան Մամիկոնյանի գլխավորությամբ մասնակցել է Տուրուբերան աշխարհի Արշամունիք գավառի Շտեա գյուղի մոտ տեղի ունեցած ճակատամարտին, որտեղ էլ մի քանի այլ նախարարների և սեպուհների հետ զոհվել է։

## Ծանոթագրություններ

Կատեգորիա:Առավենյաններ
Կատեգորիա:5-րդ դարի հայ նախարարներ
Աքսել Հայբերգ

**Աքսել Հայբերգ** (, ), նորվեգացի դիվանագետ, ֆինանսիստ և բարերար։

## Կենսագրություն
Կրթություն է ստացել արտասահմանում, աշխատել է Չինաստանի դիվանագիտական ծառայությունում։ 1876 թվականին Նորվեգիա վերադառնալուց հետո նա ֆինանսավորել է Ամունդ և Էլեֆ Ռինգնես եղբայրների գարեջրագործական ընկերության հիմնադրումը։ Ռինգերսների, նավատեր Թոմաս Ֆիրնլի, Ֆրիտյոֆ Նանսենի եւ Օտտո Սվերդրուփ հետ միասին նա ֆինանսավորել է Ֆրամ նավով երեք արշավախումբ՝ Նանսենի  արշավախումբը (1893-1896), Սվերդրուփի արշախումբը Կանադայի Արկտիկական կղզեխումբ (1898-1902) և Ամունդսենի Անտարկտիդայի արշավախումբը (1910-1912)։

Հեյբերգը 1878 թվակամիմ հիմնել է Christiania RK թիավարության ակումբը, Հիմնադրել է *Konsul Axel Heibergs og Fabrikkeier Hans B. Fasmers ֆոնդը*, որի ակտիվները 1915 թվականին փոխանցվել են *Nansen* ֆոնդինին։ 1898 թ․ համահիմնադրել է Նորվեգիայի անտառտնտեսության ընկերությունը (*Det norske Skogselskap*), որի ղեկավարն է եղել մինչև 1923 թ.: Նրա ֆինանսավորմամբ Օսլոյի Ազգային թատրոնի դիմաց տեղադրվել են Հենրիկ Իբսենի եւ Բյորնստերնա Բյորնսենի արձանները։

Ի պատիվ Հեյբերգի կոչվում են՝ կղզիներ Կարայի ծովում, կղզի Կանադական Արկտիկական կղզեխմբում և 48 կմ սառցադաշտ Տրանսանտարկտիկական լեռներում։

Ամուսնացած է եղել գործարար Տորվալդ Մեյերի (1818-1909) դուստր Ռանգղիլդ Մեյերի հետ։ Նրանք ունեին միակ դուստրը՝ Ինգեբորգ Հեյբերգը։

## Ծանոթագրություններ

## Աղբյուրներ և գրականություն
* Waldemar Christofer Brøgger (1932), «Axel Heiberg in memoriam», *Nordisk Tidskrift för Vetenskap, Konst och Industri*.

Կատեգորիա:Օսլո քաղաքում մահացածներ
Կատեգորիա:1932 մահեր
Կատեգորիա:Սեպտեմբերի 4 մահեր
Կատեգորիա:Օսլո քաղաքում ծնվածներ
Կատեգորիա:1848 ծնունդներ
Կատեգորիա:Մարտի 16 ծնունդներ
Կատեգորիա:Նորվեգացի դիվանագետներ
Հիջուելաս

**Հիջուելաս** (), քաղաքային համայնք Կիլյոտա նահանգի Վալպարաիսո մարզում, որը հանդիսանում է Չիլիի հինգերորդ մարզը։

## Աշխարհագրություն
Չիլիի կենտրոնական շրջանում Հիջուելասը զբաղեցնում է 267,2 կմ² (103 մղոն²) տարածք։ Այն հայտնի է որպես ծաղիկների մայրաքաղաք (Spanish: *La Capital de los Flores*), քանի որ այս համայնքը Չիլիում ծաղիկների ամենամեծ արտադրողն է,որն ապահովում է երկրի ընդհանուր արտադրության ավելի քան 49%-ը։

## Ժողովրդագրություն
Ըստ Ազգային վիճակագրության ինստիտուտի՝ 2002 թվականին անցկացրած մարդահամարի տվյալների, Հիջուելասն ուներ 16014 բնակիչ (8,161 տղամարդ և 7,853 կին)։ Դրանցից 8196-ը բնակվում էր քաղաքային, իսկ 7818-ը` գյուղական վայրերում. ուրբանիզացման մակարդակը 51,2% էր։ Բնակչությունը 1992 և 2002 թվականների ընթացքում աճել էր 14.9%-ով (2076 մարդ) բնակչության 1.04%-ը։

## Տնտեսություն
Հիջուլեասում հիմնականում զբաղվում են գյուղատնտեսական գործունեությամբ՝ ծաղիկների, բույսերի, ծառերի և պտուղների մշակմամբ, ինչպիսիք են ավոկադոն և ցիտրուսները։ Հողը, ոռոգվելով Ակոնկագուա գետով, ապահովում է բարձրորակ միկրոկլիմա` գյուղմթերք արտահանելու համար։ Հիջուելասում կա նաև դեկորատիվ լամպերի և սերմերի արտադրության ընկերություն, որն աշխարհում առաջատար դիրք  է գրավում։ Արտադրանքն արտահանվում է տարբեր երկրներ, ինչպիսիք են Ճապոնիան, Նիդեռլանդները և այլն։

## Վարչական բաժանում
Որպես համայնք, Հիջուելասը Չիլիի երրորդ մակարդակի վարչական ստորաբաժանումն է, որը կառավարում է քաղաքային խորհուրդը՝ ղեկավար քաղաքապետի կողմից։ Ներկայիս քաղաքապետը Վերոնիկա Ռոզատ Արիագադան է։ Համայնքային խորհրդի անդամներն՝
*Գերման Վիկենսիո Վարգաս (UDI)
*Լուիս Ֆրեզ Նարանջո (UDI)
*Վիվիանա Հերնանդես Տրոնկոսո (Ind./RN)
*Մանուել Արեվալո Դիազ (PRI)
*Օմար Օլիվարես Սեուրա(DC)
*Ռոքսանա Սաավեդրա Պիմենտել (PS)
Չիլիի ընտրական ստորաբաժանումների Պատգամավորների պալատում Էդուարդո Սերդան (PDC) և Անդրեա Մոլինան (UDI) Հիջուելասը ներկայացնում են որպես տասներորդ ընտրատարածքային մաս (Լա Լիգուայի, Պետորկայի, Կաբիլդոյի, Պապուդոյի, Զապալարի, Պուչունկավիի, Կինտերոյի, Նոգալեսի, Կալերայի, Լա Կրուսի և Քիլոտայի հետ միասին)։ Սենատում Իգնացիո Ուոքեր Պրիետոն (PDC) և Լիլի Պերես Սան Մարտինը (RN) համայնքը ներկայացնում են որպես սենատորական 5-րդ ընտրատարածքի մաս (Վալպարաիսո-Կորդիլերայի շրջան)։

## Կարևորագույն նշանակության բնակավայրեր

## Ծանոթագրություններ

## Արտաքին հղումներ
* իսպաներենով՝ Municipality of Hijuelas

Կատեգորիա:Չիլիի քաղաքներ
Ալտո դել Կարմեն

**Ալտո դել Կարմեն**, չիլիական գյուղական համայնք Ատակամայի շրջանի Ուասկո նահանգում։ Համայնքը զբաղեցնում է 5938.7 կմ² տարածք (2293 մղոն²)։

## Ժողովրդագրություն
Ըստ Ազգային վիճակագրության ինստիտուտի՝ 2002 թվականին անցկացրած մարդահամարի տվյալներով Ալտո դել Կարմենն ուներ 4840 բնակիչ (2629 տղամարդ և 2211 կին). այս տվյալնեի հիման վրա համայնքը համարվում է գյուղական տարածք։ 1992 և 2002 թվականների մարդահամարների տվյալներով բնակչությունն աճել է 2%-ով (95 մարդ)։

## Վարչական բաժանում
Որպես համայնք, Ալտո դել Կարմենը Չիլիի երրորդ մակարդակի վարչական ստորաբաժանումն է, որը կառավարում է քաղաքային խորհուրդը՝ ղեկավար քաղաքապետի կողմից։ Քաղաքապետն ընտրվում է չորս տարին մեկ։
Չիլիի ընտրական ստորաբաժանումների Պատգամավորների պալատում Ալբերտո Ռոբլեսը (PRSD) և Ջովաննի Կալդերոնը (UDI) Ալտո դել Կարմենը ներկայացնում են որպես վեցերորդ ընտրատարածքային մաս, (Կալդերայի, Տիերա Ամարիլայի, Վալլենարի, Ֆրեյրինայի և Ուասկոյի հետ միասին)։ Սենատում Իզաբել Ալենդե Բուսին (PS) և Բալդո Պրոկուրիկա Պրոկուրիցան (RN) համայնքը ներկայացնում են որպես սենատորների 3-րդ ընտրատարածքի մաս (Ատակամայի շրջան)։

## Կարևորագույն նշանակության բնակավայրեր

## Ծանոթագրություններ

## Արտաքին հղումներ
* իսպաներենով՝ Municipality of Alto del Carmen
*Համայնքի պաշտոնական կայքը
*Ալտո դել Կարմեն (citypopulation.de)

Կատեգորիա:1824 հիմնադրումներ Հարավային Ամերիկայում
Կատեգորիա:Չիլիի քաղաքներ